Jovem de 24 ano mata kabesa na Txada Eugénio Lima, jovem sa ta sofreba de perturbasom mental desde ki si mai viaja pa Angola e dje tinha mostrado intensom de kaba ku si vida.
El era mas konxedu pa Batata, na noti des domingo è poi fim na si vida dentu de si kuarto, na Txada Eugénio Lima.
Korpu sta na kaza mortuária de Hospital Agostinho Neto ta spera pa mai txiga, de Angola, pa interro.
De akordo ku informação di Hospital Agostinho Neto, es jovem atxado inforkado ku um korda prindado na grade de janela dento si kuarto pa volta de 20:00 de domingo passado.
Se pai e se irmom ki txiga kelora de passeio na kaxuera na interior de Santiago, afirma ma es atxa korpu kenti inda, e ma si és ka txigaba atrazado pmd trânsito, devido a um acidente ki kontici na Txada Sao Filipe, es podia txigaba na tempo de impidiba es tragédia.
Jovem, ki antis ta moraba na Boa Vista, bem ta sufri de perturbasons e ta manifesta dezejo de kaba ku si vida, desde ki si mai rezolve viaja pa Angola.
Segundo informasom rekolhido pa jornal Ocean press, é ka kreba pa si mai viajaba pmd ma algum kuza de mal podi konticeba ku um des.
Mai dja binha Cabo Verde meses atrás, pmd situasom de se fidjo, mas é bem bai de novo pa Angola, ago é ta txiga CV manhan sexta fera pa funeral de se fidjo.
pap_Latn vec_Latn kea_Latn kea_Latn kea_Latn kea_Latn kea_Latn kea_Latn